
Білімдіге дүние жарық

Бүгінде еліміз талаптының белін буып, сапалы білім алуы үшін барлық жағдайды жа-сауда. Бұл жақсылықтың шапағаты мол екенін терең түсінген жалынды жастар шекара асып, құнды тәжірибе жинақтауда. Қалайша шетелде оқуға болады? Оның бір жолы – академиялық ұтқырлық бағдарлама сынақатысу.
Мен  Мағжан Жұмабаев ауданындағы Қарағанды ауылының тумасымын. Қазір М.Қо-зыбаев атындағы  Солтүстік Қазақстан мемлекеттік университетінің аспап жасау мамандығының  үшінші курс студентімін. Үстіміздегі жылдың наурыз айында аталған бағдарламаға қатысу үшін жүзден астам студент өтініш жаздық.  Іріктеу қатаң  болды. Өтінішімізді тапсырған оқу орнының өкілдерімен әңгімелесуден өтіп, "Неліктен менің шетелге  баруым керек деген?" тақырыпта хат жаздық. Сондай-ақ, олар  жергілікті білім ордасының екі оқытушысының  біз жайлы ұсынысхаттарын  да талапетті. Нәтижесінде, 104 студенттің 19-ы іріктелініп алынып,  шетелде оқуға мүмкіндік алды. Солардың қатарында менің де есімім бар екенін естігенде, қуанғаным-ай! Осылайша, бес студент Латвиядағы Рига техникалық университетіне білім шыңдауға аттандық.
Бұл жоғары оқу орны - Еуропадағы кене университеттердің бірі. Мұнда оқу ағылшын тілінде жүргізіледі. Маған батыстың білім беру жүйесі қатты ұнады. Неліктен? Өйткені, оқу кестеңді өзің даярлап, жұмыс істеу немесе саяхаттау үшін уақыт қалдыруыңа болады.
Мен өз мамандығым бойынша бес пән таңдадым. Барлық оқытушыларым білімді де білікті, әр студентке түсіністікпен қарайды. Сондай-ақ, "Е-Іеагmіng" жүйесі бойынша қашықтықтан өз өңіріміздегі университетте тағы да үш пәнді қосымша оқимын. Заманның дамығаны деп осыны айт.
Бұл жоғары оқу орнынан "Ғull time" негізінде білім алып жүрген қазақстандық студенттерді жиі кездестіресің. Яғни, олар оқуға ұзақ уақытын арнайды. Олармен танысып, арқа-жарқа боласың. Шетелдік қатарластарыммен де достастық. Олар өз елдері, салт-дәстүрлері, ұлттық тағамдары жайлы әңгімелеп, "Сәлем, сау бол" сияқты қарапайым сөздерді үйретеді. Біз де оларға Қазақстан жайында мақтанышпен ауыз толтырып айтып береміз. Жалпы, әртүрлі ұлт өкілдерімен бірге білім алу маған ұнады.
Мұнда бір топта әртүрлі курстың студенттері мен магистранттар бірге оқи алады. Еуро-палық студенттердің білім алуға деген ынтасы жоғары. Сонымен қатар студенттер "0RTUS" онлайн-жүйесінің көмегімен сабақ кестесін жасап, үй тапсырмаларын тапсырады, мұғалімдермен және өзге білім алушылармен сабақтаса жұмыс істейді. Бұл кәдімгі әлеуметтік желі сияқты, тек ол университет аумағында ғана қолданылады.
Шетелде оқу мен үшін үлкен тәжірибе болды. Латыштардың адамға көмектесуге әрдайым әзір тұратындығы, барар жерің жолда болса, жеткізіп салатындығы сүйсінтті. Бұл әрекет олардың ақжарқын, мейірімді халық екендіктерін көрсетті. Олар бала кезден латыш және орыс тілдерін меңгергендіктен, қарым-қатынас орнату қиын болған жоқ. Жалпы, бейтаныс қаладағы алғашқы күндеріміз есте қаларлықтай өтуде.
Ата-анамның қолдауының арқасында шетелде оқып, құнды тәжірибе жинақтаудамын. Сол үшін де алғысымды соларға айтқым келеді. Сондай-ақ, Рига қаласында білім алуға мүмкіндік берген жергілікті университетке де алғысым зор.

